ΚΑΝΟΝΙΣΜΟΣ (ΕΚ) αριθ. 1900/98 ΤΗΣ ΕΠΙΤΡΟΠΗΣ της 4ης Σεπτεμβρίου 1998 για τροποποίηση του παραρτήματος Ι του κανονισμού (ΕΟΚ) αριθ. 2092/91 του Συμβουλίου περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (1), όπως τροποποιήθηκε τελευταία από τον κανονισμό (ΕΚ) αριθ. 1488/97 της Επιτροπής (2), και ιδίως το άρθρο 13, πρώτο και δεύτερο εδάφιο,

Εκτιμώντας:

ότι πρέπει να συμπεριληφθούν στο παράρτημα Ι διατάξεις για τη ρύθμιση των χαρακτηριστικών των υποστρωμάτων για την παραγωγή μανιταριών ώστε να επιτραπεί η βιολογική παραγωγή μανιταριών στα κράτη μέλη με τους ίδιους όρους παραγωγής 7

ότι τα γεωργικά συστατικά των υποστρωμάτων αυτών θα πρέπει, κατ' αρχήν, να προέρχονται από εκμεταλλεύσεις που εφαρμόζουν βιολογική μέθοδο παραγωγής 7

ότι, ωστόσο, ορισμένα συστατικά και ιδίως το άχυρο και η κοπριά δεν μπορούν να ληφθούν προς το παρόν σε επαρκείς ποσότητες από τη βιολογική παραγωγή 7 ότι πρέπει, συνεπώς, να προβλεφθεί η ενδεδειγμένη μεταβατική περίοδος που θα επιτρέψει στους παραγωγούς να προσαρμοστούν στις νέες απαιτήσεις 7

ότι το άρθρο 7 παράγραφος 2, τρίτο εδάφιο θεσπίζει τη δυνατότητα καθορισμού ιδιαιτέρων απαιτήσεων σήμανσης για προϊόντα που παράγονται με τη βοήθεια ορισμένων προϊόντων που αναφέρονται στο παράρτημα ΙΙ του κανονισμού (ΕΟΚ) αριθ. 2092/91 7 ότι στη συγκεκριμένη αυτή παραγωγή, είναι σκόπιμο να προβλεφθεί μια ενημερωτική σήμανση αναφορικά με τη μη βιολογική προέλευση των συστατικών του υποστρώματος κατά τη διάρκεια της μεταβατικής περιόδου 7

ότι οι απαιτήσεις που καθορίζονται από τον παρόντα κανονισμό πρέπει να προσδιοριστούν περαιτέρω, ιδίως όσον αφορά τους όρους χρησιμοποίησης και το ανώτατο ποσοστό κοπριάς, που δεν προέρχεται από εκμεταλλεύσεις που εφαρμόζουν βιολογική μέθοδο παραγωγής, τα χαρακτηριστικά και την καταγωγή του μυκηλίου 7 ότι οι προπαρασκευαστικές εργασίες για το σκοπό αυτό θα πρέπει να αρχίσουν αρκετά νωρίς ώστε να περατωθούν πριν από το τέλος της μεταβατικής περιόδου 7

ότι η διάρκεια της μεταβατικής περιόδου μπορεί να αναθεωρηθεί ενόψει των οποιωνδήποτε εξελίξεων σχετικά με τις διαθέσιμες ποσότητες βιολογικής κοπριάς και αχύρου 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που αναφέρεται στο άρθρο 14 του κανονισμού (ΕΟΚ) αριθ. 2092/91,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (ΕΟΚ) αριθ. 2092/91 τροποποιείται σύμφωνα με το παράρτημα του παρόντος κανονισμού.

Άρθρο 2

1. Ο παρών κανονισμός αρχίζει να ισχύει την 1η Δεκεμβρίου 1998.

2. Κατά παρέκκλιση των διατάξεων των σημείων 5.1 και 5.2 του παραρτήματος Ι, μπορούν να χρησιμοποιηθούν κατά τη διάρκεια μεταβατικής περιόδου που λήγει την 1η Δεκεμβρίου 2001:

- τα προϊόντα που αναφέρονται στο σημείο 5.1.α) του παραρτήματος, τα οποία δεν προέρχονται από εκμεταλλεύσεις που εφαρμόζουν μεθόδους βιολογικής παραγωγής αλλά πληρούν τις απαιτήσεις που αναφέρονται στο παράρτημα ΙΙ, μέρος Α, περιπτώσεις 1 έως 4 του κανονισμού (ΕΟΚ) αριθ. 2092/91,

- ή/και τα προϊόντα που αναφέρονται στο σημείο 5.2 του παραρτήματος, τα οποία δεν προέρχονται από εκμεταλλεύσεις που εφαρμόζουν βιολογική μέθοδο παραγωγής, αλλά πληρούν, εφόσον χρειάζεται, τις απαιτήσεις του παραρτήματος ΙΙ, μέρος Α του κανονισμού (ΕΟΚ) αριθ. 2092/91,

στην περίπτωση που τα προϊόντα τα οποία αναφέρονται στα σημεία 5.1.α) και 5.2 δεν είναι διαθέσιμα από εκμεταλλεύσεις που παράγουν σύμφωνα με τη μέθοδο της βιολογικής καλλιέργειας και αναγνωρίζεται η ανάγκη αυτή από την αρχή ή τον οργανισμό ελέγχου.

Στις περιπτώσεις αυτές, η σήμανση και η διαφήμιση περιλαμβάνουν την ένδειξη «Μανιτάρια που καλλιεργούνται σε υπόστρωμα προϊόντων γεωργικής προέλευσης, από εκτακτική καλλιέργεια το οποίο επιτρέπεται στη βιολογική γεωργία κατά τη διάρκεια μεταβατικής περιόδου». Η λέξη «βιολογική» στην ένδειξη αυτή, και οπουδήποτε αλλού στη σήμανση ή/και στη διαφήμιση δεν θα τονίζεται περισσότερο από τις άλλες λέξεις της ένδειξης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Σεπτεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 198 της 22. 7. 1991, σ. 1.

(2) ΕΕ L 202 της 30. 7. 1997, σ. 12.

ΠΑΡΑΡΤΗΜΑ

Το ακόλουθο σημείο 5 προστίθεται στο παράρτημα Ι του κανονισμού (ΕΟΚ) αριθ. 2092/91:

«5. Για την παραγωγή μανιταριών μπορούν να χρησιμοποιηθούν υποστρώματα, τα οποία συνίστανται μόνον από τα ακόλουθα συστατικά:

5.1. κοπριά αγροκτήματος και περιττώματα ζώων [συμπεριλαμβανομένων των προϊόντων που αναφέρονται στις περιπτώσεις 1 έως 4 του παραρτήματος ΙΙ, τμήμα Α του κανονισμού (ΕΟΚ) αριθ. 2092/91]:

α) που προέρχονται είτε από εκμεταλλεύσεις που εφαρμόζουν βιολογική μέθοδο παραγωγής 7

β) ή πληρούν τις απαιτήσεις που καθορίζονται στο παράρτημα ΙΙ, τμήμα Α, πρώτο έως τέταρτο εδάφιο του κανονισμού (ΕΟΚ) αριθ. 2092/91, μόνο μέχρι ανώτατο όριο 25 % (*) και μόνον εφόσον το προϊόν που αναφέρεται στο σημείο 5.1.α) δεν είναι διαθέσιμο 7

5.2. προϊόντα γεωργικής προέλευσης, διαφορετικά από αυτά που αναφέρονται στο σημείο 5.1 (π.χ. άχυρο), τα οποία προέρχονται από εκμεταλλεύσεις που εφαρμόζουν βιολογική μέθοδο παραγωγής 7

5.3. τύρφη μη χημικώς επεξεργασμένη 7

5.4. ξύλο το οποίο δεν έχει υποστεί χημική επεξεργασία μετά την κοπή 7

5.5. ανόργανα προϊόντα που αναφέρονται στο παράρτημα ΙΙ, τμήμα Α του κανονισμού (ΕΟΚ) αριθ. 2092/91, νερό και χώμα.

(*) Το ποσοστό αυτό υπολογίζεται επί του βάρους όλων των συστατικών του υποστρώματος (εκτός από το υλικό κάλυψης και την προσθήκη ύδατος) πριν από το λίπασμα.»